
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 705 

11 Αυγούστου 1997 



ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά για τη βελτίωση 
και διαπλάτυνση της επαρχιακής οδού Σπάρτης - 
Σκούρας Νομ. Λακωνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της αριθ. 17/97 απόφασης της Επιτροπής 
του άρθρου 18 του Ν. 2218/94 του νομαρχιακού 

διαμερίσματος Αθηνών. 2 

Ακύρωση της αριθ. 7007/11.11.96 απόφασης του Νο¬ 
μάρχη Ιωαννίνων (ΦΕΚ 82/Δ77.2.97). 

Έγκριση τοπικού Ρυμοτομικού σχεδίου στην εκτός 
ορίων οικισμού Νεοχωρίου περιοχή (καθορισμός χώ¬ 
ρου για ανέγερση Πνευματικού - Πολιτιστικού Κέ¬ 


ντρου) Νομ. Ιωαννίνων. 4 

Τροποποίηση του εγκεκριμένου ρυμοτομικού σχεδίου 
Αγίου Νικολάου Νομ. Λασιθίου στο Ο.Τ. 359 και ΚΦ 
360 στην επέκταση σχεδίου πόλεως στην περιοχή 
Σταυρός. 5 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. 3431 (1) 

Ανακοίνωση παρακατάθεσης αποζημίωσης ακινήτων που 
απαλλοτριώθηκαν αναγκαστικά για τη βελτίωση και 
διαπλάτυνση της επαρχιακής οδού Σπάρτης - Σκού¬ 
ρας Νομ. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Σύμφωνα με τα άρθρα 7 και 8 του Ν.Δ. 797/71 «περί 


αναγκαστικών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 13/ 
14.2.1996 απόφαση του Νομάρχη Λακωνίας (38/24.4.96 
φύλλο τοπικής εφημερΐδος) απόφασή μας, με την οποία 
κηρύχθηκε αναγκαστικά απαλλοτριωτέα έκταση 37.762 
τετρ. μέτρων (τριάντα επτά χιλιάδων επτακοσίων εξήντα 
δύο τετραγωνικών μέτρων) για την βελτίωση και διαπλά¬ 
τυνση της Επαρχιακής οδού Σπάρτης - Σκούρας Νομού 
Λακωνίας. 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό διάγραμμα και πίνακα 
που συνέταξε ο Μηχανικός Παν. Παναγάκης και θεώρησε 
ο Δ/ντής Τεχν. Υπηρ. οτις 12.5.1997, καθορίστηκε με την 
372/1996 απόφαση του Μονομελούς Πρωτοδικείου 
Σπάρτης, έχει κατατεθεί στο Ταμείο Παρακαταθηκών και 
Δανείων. 

Σχετικά έχει εκδοθεί το 19118/31.7.1997 γραμμάτιο 
συστάσεως παρακαταθήκης ποσού δρχ. εβδομήντα οκτώ 
εκατομμυρίων δώδεκα χιλιάδων οκτακόσιων πενήντα 
(78.012.850). 

Η αποζημίωση θα δοθεί στους δικαιούχους που θ’ ανα¬ 
γνωριστούν σύμφωνα με το Νόμο. 

Η παρούσα να δημοσιευθεί στην Εφημερίδα της Κυβερ- 
νήσεως. 

Σπάρτη, 31 Ιουλίου 1997 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 21999/4434 ( 2 ) 

Ακύρωοη της αριθ. 17/97 απόφααης της Επιτροπής του 
άρθρου 18 του Ν. 2218/94 του νομαρχιακού διαμερί¬ 
σματος Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 Τις διατάξεις του Ν. Δ/τος της 17.7.1923 «περί σχε¬ 
δίων πόλεων κ.λπ.», όπως τροποποιήθηκε μεταγενέ¬ 
στερα. 

2. Τις διατάξεις του άρθρου 8 του Ν. 3200/1985 «περί 
διοικητικής αποκεντρώσεως», όπως τροποιήθηκε με το 
άρθρο 8 παρ. 8 Ν. 2052/92, σε συνδυασμό με τις διατά¬ 
ξεις του άρθρου 47 παρ. 5 του Ν. 2218/94. 

3. Την αριθ. 17/97 απόφαση της Επιτροπής του άρθρου 
18 Ν. 2218/94 του Νομαρχιακού Διαμερίσματος Αθηνών 
κ.λπ. 

4. Την εμπρόθεσμη προσφυγή της Αρτέμιδος Κορδάκη 
κ.λπ., που περιήλθε στην υπηρεσία μας την 12.6.1997 και 
στρέφεται κατά της παραπάνω αποφάσεως της Επιτρο¬ 
πής του άρθρου 18 του Ν. 2218/94 του Νομαρχιακού 
Διαμ/τος Αθηνών. 

Κατ’ άρθρο 21 Π. Δ/τος 3.4.1929 η τήρησις του τύπου 
της κοινοποιήσεως εις τους ενδιαφερομένους ιδιοκτήτας 
ως κρινομένων ως εντετοπισμένων τροποποιήσεων τάσ¬ 
σεται επί ποινή ακυρότητας, οσάκις η διαδικασία τροπο- 
ποιήσεως του σχεδίου κινείται με πρωτοβουλίαν του δή¬ 
μου ή της κοινότητας δύναται δε να καλυφθεί η παρά¬ 
λειψη του ως άνω τύπου μόνον διά της υποβολής ενστά¬ 
σεων υπό των ενδιαφερομένων (Σ.τ.Ε. 3198/83 4742/ 
88 ). 

Στην προκειμένη περίπτωση οι προσφεύγοντες ισχυρί¬ 
ζονται ότι μη νομίμως με την προσβαλλόμενη απόφαση 
της Επιτροπής απερρίφθη η προσφυγή τους ως εκπρόθε¬ 
σμη, διότι η συμπροσβαλλόμενη απόφαση του Δημοτικού 
Συμβουλίου Δήμου Γλυφάδας ως αφορώσα εντετοπι- 
σμένη τροποποίηση έδει να τους κοινοποιηθεί, οπότε από 
της κοινοποιήσεως αυτής, αρχίζει η προθεσμία για την 
άσκηση προσφυγής από τους θίγόμενους ιδιοκτήτες. Ο 
ισχυρισμός, όμως, αυτός κρίνεται απορριπτέος και τούτο 
διότι, σύμφωνα με την ηγουμένη σκέψη η τήρησις του τύ¬ 
που της κοινοποιήσεως στους ιδιοκτήτες των εντετοπι- 
σμένων τροποποιήσεων αφορά την κατά το άρθρο 3 Ν. Δ/ 
τος της 17.7.1923 διαδικασία κατά την οποία για την 
έγκριση τροποποίηση κ.λπ. ρυμοτομικού σχεδίου απαιτεί¬ 
ται η προηγουμένη γνώμη του οικείου δημοτικού ή κοινοτι¬ 
κού συμβουλίου, η οποία εκδίδεται στα πλαίσια μιας συν¬ 
θέτου διοικητικής ενέργειας, η οποία περατούται με την 
έκδοση, από το αποφασίζον όργανο, της εκτελεστής διοι¬ 
κητικής πράξεως. Στην υπό κρίση περίπτωση, η τήρηση 
της διαδικασίας του άρθρου 3 Ν. Δ/τος της 17.7.1923 κα¬ 
λύφθηκε με την έκδοση της αριθ. 122/95 αποφάσεως του 
Δημοτικού Συμβουλίου Δήμου Γλυφάδας, η οποία ως αφο¬ 
ρώσα εντετοπισμένη τροποποίηση κοινοποιήθηκε με την 
αριθ. 1485/24.5.1995 έκθεση επιδόσεως στην πρώτη 
των προσφευγουσών, οπότε η συμπροσβαλλόμενη από¬ 
φαση του Δημοτικού Συμβουλίου ως αποτελούσα την τε¬ 


λική πράξη του αποφασίζοντος οργάνου (εν προκειμένην 
του Δημοτικού Συμβουλίου λόγω μεταβιβάσεως αρμοδιο¬ 
τήτων τροποποιήσεως σχεδίου σε αυτό) δεν χρήζει κοινο- 
ποιήσεως και ως εκ τούτου ο σχετικός ισχυρισμός προβάλ¬ 
λεται αβασίμως, με συνέπεια η σχετική προσφυγή ενώπιον 
της Επιτροπής του άρθρου 18 του Ν. 2218/94 του Νομαρ¬ 
χιακού Διαμερίσματος Αθηνών να έχει ασκηθεί εκπροθέ- 
σμως. 

Με τα δεδομένα αυτά η υπό κρίση προσφυγή είναι 
απορριπτέα ως εκπρόθεσμη παρέλκει δε ως εκ τούτου η 
εξέταση των λοιπών προβαλλομένων λόγων ακυρώ- 
σεως. 

Περαιτέρω, όμως, η συμπροσβαλλόμενη απόφαση του 
Δημοτικού Συμβουλίου Γλυφάδας, ερειδομένης επί ανι- 
σχύρων, καθ’ ότι αφορωσών σε παραλιακό οικισμό, διατά¬ 
ξεων είναι μη νόμιμος και πρέπει δια τον λόγον αυτόν, εξε- 
ταζομένον αυτεπαγγέλτως να ακυρωθεί. Και τούτο διότι 
κατά την νομολογίαν του Σ.τ.Ε. (5935/96) επειδή κατ’ άρ¬ 
θρο 43 παρ. 2 Συντ. με πρόταση του αρμοδίου Υπουργού 
επιτρέπεται η έκδοση κανονιστικών διαταγμάτων βάσει ει¬ 
δικής εξουσιοδοτήσεως νόμου και εντός των ορίων αυτής. 
Εξουσιοδότηση προς έκδοσιν κανονιστικών πράξεων υπό 
ετέρων οργάνων της Διοικήσεως επιτρέπεται προκειμέ- 
νου περί ρυθμίσεως ειδικοτέρων θεμάτων ή θεμάτων το¬ 
πικού ενδιαφέροντος ή τεχνικού ή λεπτομερειακού χαρα- 
κτήρος. Τούτο όμως δεν ισχύει προκειμένου περί οικι¬ 
σμών οιασδήποτε κλίμακας, των οποίων τα σχέδια και οι 
όροι δομήσεως, δια λόγους αρχαιολογικούς, αρχιτεκτονι¬ 
κούς, παραδοσιακούς, τουριστικούς, προστασίας φυσικού 
περιβάλλοντος, εξασφαλίσεως του ιδιαιτέρου τοπίου και 
φυσικού κάλλους και αναπτύξεως παραθερισμού λόγω κα¬ 
ταλλήλου θέσεως και κλίματος, έχουν προδήλως γενικο- 
τέραν σημασίαν. Επομένως, η έγκριση, τροποποίηση 
κ.λπ. των σχεδίων αυτών ως και ο καθορισμός όρων δομή¬ 
σεως τούτων, σύμφωνα με το άρθρο 43 παρ. 2 Συντ. πρέ¬ 
πει να γίνεται με Προεδρικό Διάταγμα. 

Επειδή, τοιούτον μείζονος σημασία θέμα, υπερβαίνουν 
το τοπικό ενδιαφέρον και αμέσως συνδεόμενο με την 
προστασία ζωτικού τομέα του φυσικού και πολιτιστικού 
περιβάλλοντος, κατ’ άρθρο 24 του Συντ., είναι ιδίως το 
θέμα του οικιστικού ελέγχου και αναπτύξεως των ελληνι¬ 
κών αυτών, απειλουμένων ήδη με καταστροφή από την 
αλόγιστη και αυθαίρετη δόμηση και δεομένων προστασίας 
θεμελιουμένης επί χωροταξικού και πολεοδομικού σχε- 
διασμού μείζονος κλίμακος. 

Κατά συνέπεια οι διατάξεις του Π. Δ/τος 58/4.2.95 
(ΦΕΚ 46/Α727.2.95) καθ’ ο μέρος αναθέτουν στο Δημο¬ 
τικό Συμβούλιο του Δήμου Γλυφάδας την αρμοδιότητα 
εγκρίσεως τροποποιήσεως κ.λπ. του σχεδίου πόλεως 
υπό την προεκτεθείσαν έννοια, σημασία, ως είναι πάντες 
οι παραλιακοί οικισμοί αντίκειται στις διατάξεις του άρ¬ 
θρου 43 παρ. 2 του Συντ. και είναι ανίσχυροι. 

ΓΓ αυτό, αποφασίζουμε: 

1) Απορρίπτεται η από 11.6.1997 προσφυγή της Αρτέ¬ 
μιδος Κορδάκη κ.λπ., ως ασκηθείσα εκπροθέσμως. 

2) Ακυρώνεται η υπ’ αριθ. 5048/18.11.1996 απόφαση 
του Δημοτικού Συμβουλίου Γλυφάδας, που αφορά τροπο¬ 
ποίηση του εγκεκριμένου ρυμοτομικού σχεδίου Γλυφάδας 
στο Ο.Τ. 477 για επανεπιβολή απαλλοτρίωσης (ΦΕΚ 
1427/Δ796), σύμφωνα με το σκεπτικό. 

Η παρούσα απόφαση δεν προκαλεί δαπάνη σε βάρος 

του δημοσίου προϋπολογισμού κατά το άρθρο 27 του Ν. 
2081/92. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-+- 

Αριθ. 19066/3757 (3) 

Ακύρωση της αριθ. 7007/11.11.96 απόφασης του Νο¬ 
μάρχη Ιωαννίνων (ΦΕΚ 82/Δ77.2.97). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχε¬ 
δίων πόλεων κ.λπ.», όπως τροποποιήθηκε μεταγενέστερα 
και τις διατάξεις του άρθρου 36 Ν. 1337/83. 

2. Τις διατάξεις του άρθρου 8 του Ν. 3200/1985 «περί 
διοικητικής αποκεντρώσεως», όπως τροποιήθηκε με το 
άρθρο 8 παρ. 8 Ν. 2052/92, σε συνδυασμό με τις διατά¬ 
ξεις του άρθρου 18 παρ. 13 του Ν. 2218/94. 

3. Την σιωπηρά απόρριψη από το Γενικό Γραμματέα της 
Περιφέρειας Ηπείρου της από 4.2.1997 προσφυγής σύμ¬ 
φωνα με το αριθ. 1169/7.5.1997 έγγραφο τούτου. 

4. Την εμπρόθεσμη προσφυγή του Δημητρίου Ξάνθη, 
που περιήλθε στην υπηρεσία μας την 12.6.1997 και στρέ¬ 
φεται κατά της σιωπηρός απορρίψεως κ.λπ. 

Με την αριθ. 7007/11.11.96 συμπροσβαλλόμενη από¬ 
φαση του Νομάρχη Ιωαννίνων (ΦΕΚ 82/Δ77.2.97) ήρθη η 
απαλλοτρίωση για ακίνητα που ευρίσκονται στην εντός 
σχεδίου περιοχή «Ράχη Σιαμή» της Κοινότητας Ανατολής 
Νομ. Ιωαννίνων. Ασκηθείσης προσφυγής κατά της ανω¬ 
τέρω αποφάσεως ενώπιον του Γ εν. Γ ραμματέα Περιφέ¬ 
ρειας Ηπείρου από τον παρόντα προσφεύγοντα αυτή 
απορρίφθηκε σιωπηρώς, διότι παρήλθε άπρακτη η 60νθή- 
μερη αποκλειστική προθεσμία, εντός της οποίας αυτός 
είχε δικαίωμα να αποφανθεί. 

Η συμπροσβαλλόμενη νομαρχιακή απόφαση ήρε τυπικά 
την απαλλοτρίωση που είχε επιβληθεί στις υπό κρίση ιδιο¬ 
κτησίες με την αριθ. Τ.Υ.17147/21.11.78 νομαρχιακή 
απόφαση που ενέκρινε το ρυμοτομικό σχέδιο της περιο¬ 
χής, δεδομένου ότι με βάση την προαναφερόμενη νομαρ¬ 
χιακή απόφαση συντάχθηκε η αριθ. 2/84 πράξη αναλογι¬ 
σμού αποζημιώσεως ιδιοκτησιών λόγω ρυμοτομίας, που 
βρίσκεται στα Ο.Τ. 67Α, 68 και 75 του ρυμοτομικού σχε¬ 
δίου της περιοχής, η οποία κυρώθηκε με την αριθ. 
2746/84 νομαρχιακή απόφαση, περαιτέρω δε εκδόθηκε η 
αριθ. 390/85 απόφαση του Μονομελούς Πρωτοδικείου 
Ιωαννίνων, με την οποία καθορίστηκε προσωρινή τιμή μο¬ 
νάδας αποζημιώσεως για τα ακίνητα αυτά, η οποία όμως 
δεν κατεβλήθη εντός της προβλεπομένης προθεσμίας 
των 18 μηνών από της εκδόσεως της δικαστικής αποφά¬ 
σεως, με συνέπεια να θεωρείται αυτή αυτοδικαίως ανα- 
κληθείσα, ως προκύπτει από το προοίμιο της προσβαλλο- 
μένης νομαρχιακής αποφάσεως. 

Επειδή ο προσφεύγων επικαλείται ότι μη νομίμως εξε- 
δόθη η προαναφερόμενη νομαρχιακή απόφαση καθότι η 
τυπικώς αρθείσα απαλλοτρίωση που είχε επιβληθεί 
με την υπ’ αριθμ. ΤΥ17147/21.11.1978 νομαρχιακή από¬ 


φαση δεν έλαβε υπόψη ότι η ανωτέρω απαλλοτρίωση είχε 
επανεπιβληθεί με την αριθ. 1335/21.11.88 νομαρχιακή 
απόφαση (ΦΕΚ 862/Δ788), οπότε η επικαλούμενη αυτο¬ 
δίκαιη άρση αυτής αφορά την επιβληθείσα με την αρχική 
ένταξη στο σχέδιο απαλλοτρίωσης και όχι την επιβληθείσα 
με την υπ’ αριθ. 1335/21.11.88 απόφαση, έστω και εάν η 
ρύθμση είναι όμοια με την αρχική, για την οποία έδει να ακο¬ 
λουθηθεί εκ νέου η διαδικασία συντάξεως πράξεως αναλογι¬ 
σμού, καθορισμού τιμής μονάδας αποζημιώσεως κ.λπ. 

Με αυτά τα δεδομένα κρίνεται βάσιμος ο ισχυρισμός 
του προσφεύγοντος, ανεξαρτήτως του γεγονότος ότι η 
τυπική ανάκλιση της απαλλοτρίωσης που επήλθε με την 
συμπροσβαλλόμενη νομαρχιακή απόφαση θέτει τις επίμα¬ 
χες ιδιοκτησίες εκτός σχεδίου, αφού η αριθ. ΤΥ 17147/ 
21.11.78 νομαρχιακή απόφαση, βάσει της οποίας επε- 
βλήθη η ανακληθείσα απαλλοτρίωση, αφορά ένταξη της 
περιοχής στο ρυμοτομικό σχέδιο, οπότε η τυπική ανά¬ 
κληση της απαλλοτρίωσης έδει να συνοδεύεται από εκ 
νέου έγκριση, τροποποίηση του ρυμοτομικού σχεδίου 
στην περιοχή, ρύθμιση υποχρεωτική για τη διοίκηση όταν 
προβαίνει σε άρση απαλλοτρίωσης, λαμβανομένου υπό- 
ψιν ότι οι ιδιοκτησίες στις οποίες ήρθη η απαλλοτρίωση με 
την συμπροσβαλλομένη απόφαση έχουν ήδη οικοδομηθεί 
με τις εντός σχεδίου διατάξεις. 

Επειδή μετά τα ανωτέρω διαπιστώθηκε παράβαση νό¬ 
μου της συμπροσβαλλομένης νομαρχιακής αποφάσεως, 
κατά το άρθρο 8 Ν. 3200/55, όπως ισχύει. 

Γι’ αυτό, αποφασίζουμε: 

1) Γίνεται δεκτή η από 6.6.1997 προσφυγή του Δημη¬ 
τρίου Ξάνθη. 

2) Ακυρώνονται: α) η σιωπηρά απόρριψη από το Γ εν. 
Γ ραμματέα της Περιφέρειας Ηπείρου της προσφυγής του 
ίδιου προσφεύγοντα σύμφωνα με το αριθ. 1169/7.5.1997 
έγγραφο τούτου, και β) η αριθ. 7007/11.11.1996 από¬ 
φαση του Νομάρχη Ιωαννίνων (ΦΕΚ 82/Δ77.2.97), σύμ¬ 
φωνα με το σκεπτικό. 

Η παρούσα απόφαση δεν προκαλεί δαπάνες εις βάρος 
του δημοσίου προϋπολογισμού κατά τις διατάξεις του άρ¬ 
θρου 29Α του Ν. 2081/92. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 4 Αυγούστου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
- φ - 

Αριθ. 5214 (4) 

Έγκριση τοπικού Ρυμοτομικού σχεδίου στην εκτός ορίων 

οικισμού Νεοχωρίου περιοχή (καθορισμός χώρου για 

ανέγερση Πνευματικού - Πολιτιστικού Κέντρου) Νομ. 

Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του άρθρου 3 «Καθορισμός χρήσεων 
παραχωρούμενων δημοσίων εκτάσεων» του νόμου 1512 
της 11/11.1.1985 (ΦΕΚ 4/Α ). 

2) Τις διατάξεις του άρθρου 26 του Ν. 1337/1983 (ΦΕΚ 
33Α) «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» όπως αυτό αντικατα- 
στάθηκε με την παρ. 13 του άρθρου 8 του Ν. 1512/85 
(ΦΕΚ 4/Α’). 

3) Τις διατάξεις του άρθρου 3 του Ν.Δ. της 17.7.23 

(ΦΕΚ 228Α) «περί σχεδίων πόλεων και κωμών του Κρά¬ 
τους», όπως μεταγενέστερα τροποποιήθηκαν και συμπλη¬ 
ρώθηκαν. 

4) Τις διατάξεις του Ν. 2218/1994 (ΦΕΚ 90/Α/13.7.94) 
«Ίδρυση Νομαρχιακής Αυτοδιοίκησης κλπ. και τον Οργα¬ 
νισμό Νομαρχιακής Αυτοδ. Ιωαννίνων, που δημοσιεύτηκε 
και ισχύει από την 11.5.1985 (ΦΕΚ 397/Β>. 

5) Τις διατάξεις του ΓΊ.Δ. της 31.5.1985 (ΦΕΚ 270/Δ') 
και του άρθρου 6 του ΓΊ.Δ. της 17.10.1978 (ΦΕΚ 538/Δ') 
Δόμηση εκτός σχεδίου. 

6) Την 14/1997 Α.Κ.Σ. Νεοχωρίου. 

7) Την υπ’ αριθ. 20/8.7.1997 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος του Νο¬ 
μού Ιωαννίνων. 

8) Το γεγονός ότι από τις διατάξεις αυτής της απόφασης 
δεν προκύπτει δαπάνη σε βάρος του οικείου Ο.Τ.Α., απο¬ 
φασίζουμε: 

’Αρθρο 1 

Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή της Κοινότητας Νεοχωρίου Ν. Ιωαννίνων με 


τον καθορισμό του χώρου με στοιχεία Α-Β-Γ-Δ-Ε-Ζ- 
Η - θ - I - Α, όπως φαίνεται στο συνημμένο τοπογραφικό 
διάγραμμα, ως χώρου Πνευματικού - Πολιτιστικού κέ¬ 
ντρου. 

Άρθρο 2 

Οι όροι και περιορισμοί δόμησης του παραπάνω χώρου 
ορίζονται ως εξής: 
α) Μέγιστο ύφος κτιρίων 7,50 μ. 
β) Στέγη υποχρεωτική με μέγιστη κλίση 50%. 
γ) Αποστάσεις από όριο 4.00 μ. 
δ) Μέγιστο ποσοστό κάλυψης 30%. 
ε) Μέγιστος συντελεστής δόμησης 0.30. 
στ) Κατά τα λοιπά να ισχύει η 76/17.2.88 απόφαση Νο¬ 
μάρχη ΦΕΚ 294Δ/12.4.88. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 31 Ιουλίου 1997 
Ο Νομάρχης 

ΝΙΚΟΛΑΟΣ ΖΑΡΜΠΑΑΑΣ 




'ργοδοιης: 

Αριθ. Ε.Π.Α. 396/1346 (5) 

Τροποποίηση του εγκεκριμένου ρυμοτομικού σχεδίου 

Αγίου Νικολάου Νομ. Λασιθίου στο Ο.Τ. 359 και ΚΦ 

360 στην επέκταση σχεδίου πόλεως στην περιοχή 

Σταυρός. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
περί σχεδίων πόλεων κλπ., όπως μεταγενέστερα τροπο¬ 
ποιήθηκαν και συμπληρώθηκαν και ειδικώτερα τα άρθρα 3 
και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α'), όπως 
τροποποιήθηκαν και συμπληρώθηκαν με το με αριθμ. 
1018/71 Ν. Δ/γμα (ΦΕΚ 210/Α’) και με την παρ. 3 του άρ¬ 
θρου 34 του Ν. 1577 (ΦΕΚ 210/Α'). 

3. Τις διατάξεις του με αρ. 183/1986 Π. Δ/τος (ΦΕΚ 
70/Α'). 

4. Την με αρ. 21/24.6.97 γνωμοδότηση κατά πλειοψη- 
φία του Συμβουλίου Χ.Ο.Π. Ν. Λασιθίου. 

5. Το γεγονός ότι: 

α. Από την μετατροπή του ΚΦ 360 σε ΚΦ και ΚΧ 3601 
έτσι έχομε αύξηση των Κοιν/των χώρων. 

β. Από την μετατροπή του Ο.Τ. 359 σε ΚΦ 3591 δη- 


μιουργείται χώρος κατάλληλος για την ανέγερση Ιερού 
Ναού στην περιοχή Σταυρού, πράγμα που δεν είχε προ- 
βλεφθεί από την ΓΊ.Μ. 

γ. Με την τροποποίηση αυτή έχουμε αύξηση την ΚΦ 
στην περιοχή άρα γίνεται ευμενέστερη η διαβίωση των κα¬ 
τοίκων και επί πλέον δεν προκύπτουν οικόπεδα μη άρτια. 

6. Με την δημοσίευση της παρούσης δεν επιβαρύνεται 
οικονομικά το Δημόσιο ή ο Ο.Τ.Α. 

Μετά τα παραπάνω, αποφασίζουμε: 

1. Την τροποποίηση του ΚΦ 360 σε ΚΦ και ΚΧ 3601 
έκτασης αντιστοίχως του ΚΦ 360 σε 503,8 τ.μ. και του 
Κ.Χ. 3601 σε 291.06 τ.μ. 

2. Την τροποποίηση του Ο.Τ. 359 σε ΚΦ 3591 συνολι¬ 
κής εκτάσεως 718,73 τ.μ. για την δημιουργία Ιερού Ναού 
για την κάλυψη των θρησκευτικών αναγκών της περιοχής 
Σταυρού, όπως φαίνονται στο συνημμένο απόσπασμα 
σχεδίου σε κλ. 1:250. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 23 Ιουλίου 1997 
Ο Νομάρχης 

ΓΙΑΝΝΗΣ ΠΑΠΑΤΣΑΚΩΝΑΣ 








